recursal/SuperWikiNEXT-32B huggingface dataset:
**ரிது நந்தா** (பிறப்பு **ரிது ராஜ் கபூர்** ; 30 அக்டோபர் 1949 - 14 சனவரி 2020) என்பவர் இந்தியத் தொழிலதிபர் மற்றும் காப்பீட்டு ஆலோசகர் ஆவார்.

பணி
---

நந்தா, ரிது நந்தா காப்பீட்டுச் சேவையின் தலைவர் மற்றும் முதன்மை செயல் அலுவலர் ஆக பணியாற்றினார். இவர் ஆரம்பத்தில் வீட்டு உபயோகப் பொருட்கள் தயாரிக்கும் வணிகமான நிகிதாசாவை நிர்வகித்தார். இதன் மோசமான வளர்ச்சியின் காரணமாக மூடப்பட்டது. இந்தியாவின் மிகப்பெரிய ஆயுள் காப்பீட்டு நிறுவனமான இந்திய ஆயுள் காப்பீட்டுக் கழகத்திடமிருந்து தசாப்தத்தின் *வணிக தூதர்* மற்றும் *சிறந்த காப்பீட்டு ஆலோசகர்* விருதுகளைப் பெற்றார்.

ஒரே நாளில் 17,000 ஓய்வூதியர் கோட்பாடுகளை விற்று கின்னஸ் உலக சாதனை பட்டியலில் இடம் பிடித்தார் நந்தா. *எஸ்கோலைஃப் மற்றும் ரிமாரி கார்ப்பரேட் ஆர்ட் சேவை* போன்ற நிறுவனங்களையும் நிர்வகித்தார்.

இளமையும் உறவுகளும்
------------------

நந்தா ஒரு பஞ்சாபி இந்து குடும்பத்தில் கிருஷ்ணா மற்றும் ராஜ் கபூர், ஒரு நடிகர்-இயக்குநரின் மகளாகப் பிறந்தார். இவர் 30 அக்டோபர் 1949 அன்று மும்பையில் பிறந்தார். இவரது தாத்தா நடிகர் பிருத்விராஜ் கபூர். இவரது பெரிய மாமா நடிகர் திரிலோக் கபூர். இவரது தாய் மாமாக்கள் நடிகர்கள் பிரேம் நாத், ராஜேந்திர நாத் மற்றும் நரேந்திர நாத் இவரது தந்தைவழி மாமாக்கள் சம்மி கபூர், சசி கபூர், தேவிந்தர் கபூர் மற்றும் ரவீந்தர் கபூர் ஆவர். இவரது தந்தை வழி அத்தை ஊர்மிளா சியால். நடிகர் பிரேம் சோப்ரா இவரது மாமா மூலம் திருமணம் செய்து கொண்டவர். இவரது சகோதரர்கள், ரந்தீர் கபூர், ரிசி கபூர் மற்றும் ராஜீவ் கபூர், திரைப்பட நடிகர்கள் ஆவர். இவருக்கு ரீமா ஜெயின் என்ற சகோதரியும் உள்ளார். திரைப்பட நடிகைகள் கரிஷ்மா கபூர் மற்றும் கரீனா கபூர் இவரது மருமகள். நடிகர் ரன்பீர் கபூர் இவரது மருமகன் ஆவார்.

தனிப்பட்ட வாழ்க்கை
------------------

கபூர் இந்தியத் தொழிலதிபரான ராஜன் நந்தாவை (1944-2020) மணந்தார். இவருக்கு நிகில் நந்தா என்ற மகன், நடாஷா நந்தா என்ற மகள் என இரு குழந்தைகள் உள்ளனர். நிகில் அமிதாப் பச்சன் மற்றும் ஜெயா பச்சனின் மகளும் அபிஷேக் பச்சனின் மூத்த சகோதரியுமான சுவேதா பச்சனை மணந்தார். கபூர் புற்றுநோயால் பாதிக்கப்பட்டு, 14 சனவரி 2020 அன்று நோயால் இறந்தார்.

மேற்கோள்கள்
-----------

1. ↑  "You make your own happiness. It is a state of mind". *Indian Express*.. பார்த்த நாள்: 14 November 2014.
2. ↑  "Raj Kapoor's daughter Ritu Nanda was top LIC insurance agent; held this world record". 14 January 2020.
3. ↑  "Shweta Nanda's Mother-in-Law Ritu Nanda Passes Away, Akanksha Puri Fights with Co-Star". 14 January 2020.

மேலும் படிக்க
-------------

* *மேன்மைக்கான பயணம்* (ISBN 81-223-0904-6 ) நிச்சிந்தா அமர்நாத், தேபாஷிஷ் கோஷ் மற்றும் அம்ரிதா சி சமதர்
இக்கட்டுரை மலைத்தொடர் பற்றியது, இதே பெயரில் உள்ள புலிகள் காப்பகம் பற்றி அறிய இந்திரா காந்தி வனவிலங்கு உய்வகம் மற்றும் தேசியப்பூங்கா அல்லது நகரம் பற்றி பார்க்க ஆனைமலை கட்டுரையைப் பார்க்க.
**ஆனைமலை மலைத்தொடர்** என்பது மேற்குத் தொடர்ச்சி மலையில் தமிழ்நாடு மற்றும் கேரளாவில் பரவியுள்ள மலைத்தொடராகும். இதன் உயரமான முடி ஆனைமுடி ( 2, 695 மீ (8, 842 அடி)) ஆகும் இது கேரளாவின் இடுக்கி மாவட்டத்தில் அமைந்துள்ளது. இதுவே இமயமலைத்தொடரில் அல்லாத இந்தியாவின் உயரமான முடி ஆகும். 

மேற்குத் தொடர்ச்சி மலையில் இடைவெளி ஏற்படுத்தும் பாலக்காட்டு கணவாயின் தென் புறத்தில் இம் மலைத்தொடர் அமைந்துள்ளது. இதுவும் நீல மலைத்தொடரும் இணைந்த பகுதியில் தான் மேற்குத் தொடர்ச்சி மலையும் கிழக்கு தொடர்ச்சி மலையும் இணைகின்றன. இதன் தென் மேற்கே கேரளாவும் தென் கிழக்கில் ஏலக்காய் மலைகளும் கிழக்கில் பழனி மலைகளும் எல்லைகளாக உள்ளன. 
இதன் வனப்பகுதி ஆனது உயரமான பகுதிகளில் தேக்கு மர வளர்ப்பின் காரணமாகவும் உயரம் குன்றிய கீழ் பகுதிகளில் காப்பி மற்றும் தேயிலை வளர்ப்பின் காரணமாகவும் பல துண்டுகளாக்கப்பட்டுள்ளது. 

பல ஆறுகள் இப்பகுதியில் உற்பத்தியாகின்றன. ஆழியாறு, சின்னாறு, பாம்பாறு, பரம்பிக்குளம் ஆறு ஆகியவை அவற்றுல் சிலவாகும். பல அணைகளும் இங்குள்ளன. ஆழியாறு அணை, அமராவதி அணை, சோலையாறு அணை, நீராறு அணை, பரம்பிக்குளம் அணை ஆகியவை அவற்றுல் சிலவாகும். 

ஆனைமலை வழியாக செல்லும் மாநில நெடுஞ்சாலை 17
தமிழ்நாட்டின் உடுமலைப்பேட்டையையும் கேரளாவின் மூணாறையும் இணைக்கும் கேரள மாநில நெடுஞ்சாலை 17 (SH 17) ஆனைமலையின் வழியாக செல்கிறது.

மேற்கோள்கள்
-----------

1. ↑  Archaean continental collision
**அலாங் கோட்டை** (*Alang Fort*) அல்லது **ஆலங்காட்** அல்லது **ஆலாங்** கோட்டை என்று அழைக்கப்படுவது மேற்குத் தொடர்ச்சி மலையில், மகாராட்டிராவின் நாசிக், கல்சுபாய் வரம்பில் அமைந்துள்ள ஒரு கோட்டையாகும். அலாங் கோட்டை, மடங்காட் கோட்டை, குலாங் கோட்டை மற்றும் இவற்றை இணைக்கும் மலையேற்றப் பாதை **அலங், மதன்** மற்றும் **குலாங் (ஏ.எம்.கே)** என அழைக்கப்படுகிறது. அலாங் கோட்டையினைச் சென்றடைவது மிகவும் கடினமான ஒன்றாகக் கருதப்படுகிறது. மகாராட்டிரா கலாச்சார அரசாங்க வலைத்தளம், "அலாங்-மதன்-குர்லாந்து மகாராஷ்டிராவின் மிகவும் சவாலான மலையேற்றங்களில் ஒன்றாகும்" எனக் குறிப்பிடுகிறது. குறிப்பாக வழிநெடுகிலும் உள்ள நீரோடைகள் மற்றும் அடர்ந்த காடுகள் சவாலான பயண அனுபவத்தினைத் தருகின்றது. அனுபவம் வாய்ந்த மலையேறுபவர்களுக்கு இந்த பாதை பொருத்தமானது. இப்பகுதியில் பெய்யும் மழை மற்றும் கரடுமுரடான பாதைகள் காரணமாகக் கோட்டைகளை அணுகுவது கடினம் என்றாலும், இவை பிரபலமான சுற்றுலாத் தலமாக இருக்கின்றன.

இந்த கோட்டை இயற்கையாக அமைந்த இந்த பீடபூமியில் அமைந்துள்ளது. கோட்டையின் உள்ளே இரண்டு குகைகள், ஒரு சிறிய கோயில், மற்றும் 11 மலை நீர்த் தொட்டிகள் உள்ளன. இரண்டு குகைகளிலும் 40 பேர் வரை தங்கலாம். வரலாற்றுச் சிறப்பு மிக்க கட்டிடங்களின் எச்சங்கள் கோட்டை முழுவதும் பரவியுள்ளன. கோட்டையின் கிழக்கே கலசுபாய், ஆந்த் கோட்டை, பட்டா மற்றும் பிதாங்காட் உள்ளன. வடக்கு பகுதியில் ஹரிகர், திரையம்பாக்காட்டும் அஞ்சனேரியும் மற்றும் தெற்கு, அரிசுசந்திரகாட்டும், ஆஜாபோககாட்டும், குட்டாவும், இரட்டான்காட்டும் உள்ளன.

இது நகரத்திலிருந்து தொலைவில் உள்ளதால், மலையேற்றத்தின் அனுபவம் வாய்ந்த மலையேறுபவர்கள் கூட தங்கள் பயணத்தின் முழுமையிலும் போதுமான அளவு உணவு மற்றும் தண்ணீரை எடுத்துச் செல்ல அறிவுறுத்தப்படுகிறார்கள்.

அணுகல்
------

அலாங்கிற்கு செல்ல அம்பேவாடி கிராமம் வழியாகச் செல்லலாம். கசார அல்லது இக்காடாபுரியினை தொடருந்து அல்லது பேருந்து மூலம் சென்றடையலாம். கோடியிலிருந்து காலை 07.30 மணிக்குப் புறப்படும் பேருந்து சேவை ஒன்றும் உள்ளது. இந்த பேருந்து 32 கிலோமீட்டர்கள் (20 mi), தொலைவில் உள்ள அம்பேவாடியினை மூன்று மணி நேரப் பயணத்திற்குப் பிறகு சென்றடைகிறது. அம்பேவாடியிலிருந்து, அலாலங், மதன் மற்றும் குலாங் ஆகிய கோட்டைகளைக் காணலாம். இந்த பேருந்து அலாங் மற்றும் மதன் இடையேயான கோட்டையைக் காணும் இடம் வரை பயணிக்கிறது. இப்பகுதியின் இடதுபுறம் அலாங்கும் வலதுபுறம் மதனும் உள்ளது.

அலாங் கோட்டையினை காட்காரிலிருந்து பண்டர்தாரா வழியிலும் அணுகலாம். இதற்கு 21⁄2 மணி நேரம் பயணம் ஆகும். உதத்வடேவிலிருந்து பண்டர்தாரா வழியாக மூன்றாவது குகையை அடையலாம். மற்றொரு வழி உதத்வதே காவ்னைச் பண்டர்தரா வழியாக அடையலாம். இது பீடபூமிக்குச் சென்றடைந்து அங்கிருந்து இரண்டாவது பாதையுடன் இணைகிறது.

கேலரி
-----

* 
* 
* 
* 
* 
* 
* 
* 
* 
*

மேற்கோள்கள்
-----------

1. ↑  "Cultural Maharashtra Government Website".
2. ↑  "AMK - Alang Madan Kulang Trek - The Toughest Trek In Maharashtra". *Indiahikes* (ஆங்கிலம்). 2021-02-17 அன்று பார்க்கப்பட்டது.
3. ↑  "Five great winter treks". *mint* (ஆங்கிலம்). 2021-02-23 அன்று பார்க்கப்பட்டது.
4. ↑  Dey, Panchali. "Trek to Arnala Fort, where views of Arabian Sea welcome you with open arms". *Times of India Travel*. 2021-02-07 அன்று பார்க்கப்பட்டது.
5. ↑  "Bhandardara Hill Station near Nashik - One Day Trip in Monsoon". *Sanjeev Mishra* (ஆங்கிலம்). 2016-07-11. 2021-03-01 அன்று மூலம் பரணிடப்பட்டது. 2021-02-09 அன்று பார்க்கப்பட்டது.
அலாமத் லங்காபுரி 1869
**அலாமத் லங்காஃபூரி** 1869ம் ஆண்டில் இலங்கை கொழும்பிலிருந்து வெளிவந்த மாதாந்த சிற்றிதழாகும்.

முதலாவது இசுலாமிய சிற்றிதழ்
---------------------------

இலங்கை இசுலாமிய இதழியல் வரலாற்றில் முதலாவது வெளிவந்த இதழாக இது இனங்காட்டப்படுகின்றது. 

#### ஆசிரியர்

* சல்தீன்.

#### வெளியீடு

அலாமத் லங்காபுரி எனும் இதழை கொழும்பில் ஒரு வர்த்தகராக இருந்த துவான்பாபா யூனுசு என்பவர் வெளியிட்டுள்ளார். இவர் ஒரு மலாயராவார்.

#### கருத்து

அரபு மொழியில் அலாமத் என்பது அடையாளம் என்று பொருள்படும். லங்காபூரி எனும் போது அது இலங்கையனைக் குறிப்பிடுவதாக அமைகின்றது. எனவே அலாமத் லங்காபூரி எனும்போது இலங்கையனின் அடையாளம் எனப் பொருள்கொள்ள முடியுமாக உள்ளது. 

#### கல்லச்சுப் பதிப்பு

இந்த இதழ் கையெழுத்தில் எழுதப்பட்டு கல்லச்சுப் பதிப்பாக வெளிவந்துள்ளது. இதன் சில பிரதிகளை கொழும்பு சுவடிகள் கூடத்தில் இன்றும் பார்க்கக் கூடியதாகவுள்ளன.

அரபுத் தமிழ்
------------

இவ்விதழ் அரபுத் தமிழில் வெளிவந்தது. அரபுத் தமிழ் எனும்போது தமிழ் உச்சரிப்பில் தமிழ் எழுத்து பயன்படுத்தப்படாமல் அரபு எழுத்தைக் கொண்டு அரபியில் எழுதப்படும் எழுத்துக்கள் அரபுத் தமிழ் எனப்படும். 19ம் நூற்றாண்டில் இலங்கையில் இசுலாமியர்களால் எழுதப்பட்ட பெரும்பாலான ஆக்கங்கள் அரபுத் தமிழிலேயே அமைந்திருந்தன.

காரணம்
------

19ம் நூற்றாண்டுகளில் இலங்கையில் இசுலாமியர்கள் அரபுமொழியைக் கற்பதில் கூடுதலான ஆர்வத்தைக் காட்டிவந்துள்ளனர். இக்காலகட்டங்களில் மார்க்க அறிஞர்களும், கற்றவர்களும் மத்ரசாக்கள் எனப்படும் அரபுப் பாடசாலைகளில் கற்றவர்களாக உள்ளனர். இவர்கள் அரபு மொழியில் பெற்ற தேர்ச்சியினால் தமிழ் விடயங்கள் நேரடியாக அரபியில் எழுதியுள்ளனர். இக்காலகட்டங்களில் பெரும்பாலான மத்ரசாக்கள் திண்ணை மத்ரசாக்களாகவே அமைந்திருந்ததாக வரலாற்று சான்றுகள் குறிப்பிடுகின்றன.

ஆதாரம்
------

* இலங்கையில் இஸ்லாமிய இதழியல் வரலாறு - புன்னியாமீன்
* 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 6, 1982)
**டாப்சன் அலகு** (*Dobson Unit*, DU) என்பது புவியின் வளிமண்டலத்தின் வழியாக செங்குத்து நெடுவரிசையில் ஒரு சுவடு-காண் வாயுவின் அளவை அளவிடும் ஒரு அலகு ஆகும். இவ்வலகு வளிமண்டல ஓசோன் தொடர்பாக உருவாகி, தொடர்ந்து ஓசோன் அடுக்கில் ஏற்பட்டுள்ள ஓட்டையின் அளவைக் கண்டறியப் பயன்படுத்தப்படுகிறது, அதன் மொத்த நெடுவரிசை அளவு, பொதுவாக "மொத்த ஓசோன்" என்றும், சில நேரங்களில் "நெடுவரிசை மிகுதி" (*column abundance*) என்றும் அழைக்கப்படுகிறது. இது அடுக்கு மண்டல ஓசோன் அடுக்கில் ஓசோனின் அதிக செறிவுகளால் ஆதிக்கம் செலுத்துகிறது.

டாப்சன் அலகு திட்ட வெப்ப அழுத்த (STP) நிலையான நிலைமைகளில் மொத்த நெடுவரிசைத் தொகையால் உருவாகும் தூய்மையான வாயுவின் அடுக்கின் தடிப்பு (10μm அலகுகளில்) என வரையறுக்கப்படுகிறது. இது சில நேரங்களில் 'மில்லி-அட்மோ-சென்டிமீட்டர்' என்றும் குறிப்பிடப்படுகிறது. 300 DU வளிமண்டல ஓசோனின் ஒரு பொதுவான நெடுவரிசை அளவு, புவியின் மேற்பரப்பில் 3 மிமீ அடுக்கு தூய வாயுவை உருவாக்கும் (திட்ட வெப்ப அழுத்தத்தில்).

ஆக்ஸ்போர்டு பல்கலைக்கழக ஆய்வாளரான கோர்டன் டாப்சனின் பெயரால் டாப்சன் அலகு பெயரிடப்பட்டது. இவர் 1920களில் மொத்த ஓசோனை தரையில் இருந்து அளவிடுவதற்கான முதல் கருவியை உருவாக்கினார். ஓசோன் அடுக்கு மூலமான சூரிய புறவூதாக் கதிர்வீச்சின் வெவ்வேறு பட்டைகளின் மாறுபட்ட உறிஞ்சுதலை அளவிட இரட்டை வில்லை ஒருநிறமாக்கியை அவர் பயன்படுத்தினார். டாப்சன் ஓசோன் நிறமாலையொளிமானி என இக்கருவி அழைக்கப்படுகிறது. இக்கருவியே வளிமண்டல ஓசோனைக் கண்காணிப்பதற்கான உலகளாவிய வலையமைப்பின் முதுகெலும்பாக அமைந்துள்ளது அத்துடன் 1984 ஆம் ஆண்டில் அண்டார்டிக் ஓசோன் துளை கண்டுபிடிக்கப்பட்டதற்கான ஆதாரமாகவும் இது இருந்தது.

அனைத்துலக முறை அலகுடனான தொடர்பு
-------------------------------

டாப்சன் அலகு அனைத்துலக முறை அலகின் ஒரு பகுதி அல்ல. இந்தக் குறைபாட்டை நிவர்த்தி செய்வதற்காக, 1982-ஆம் ஆண்டில் ஒரு சுருக்கமான ஆய்வு நடத்தப்பட்டபோது, ஓசோன் மட்டுமல்லாமல், எந்தக் கோளினதும் வளிமண்டலத்தில் உள்ள எந்த வாயுவின் நெடுவரிசை அளவுகளுக்கு ஏற்ற பல மாற்று SI- அடிப்படையிலான அலகுகளை ஆராயப்பட்டது. இதன்போது, அனைத்து நிகழ்வுகளுக்கும் ஒரு சதுர மீட்டருக்கு மோல் அலகு பயன்படுத்த முன்மொழியப்பட்டது. இதற்காக சதுர மீட்டருக்கு மைக்ரோ மோல்களின் அளவில் பூமியின் சுவடு வாயுக்கள் முதல், வெள்ளிக் கோளின் சதுர மீட்டருக்கு மெகா மோல்களில் கார்பனீராக்சைடு வரை எடுத்துக்காட்டப்பட்டன:

* ஒரு mmol/m2 = அண்ணளவாக 2.241 DU
* ஒரு DU = 0.4462 mmol/m2
* ஒரு DU = 2.687×1020 molecules per சதுர மீட்டர்.

பூமியின் வளிமண்டலத்தில் மொத்த ஓசோனின் பொதுவான மதிப்புகள் ஒரு சதுர மீட்டருக்கு மில்லிமோல்களில் (mmol/m2) வசதியாக குறிப்பிடப்படுகின்றன

மேற்கோள்கள்
-----------

1. ↑  "Ozone Hole Watch: Facts About Dobson Units". 2017-02-18 அன்று மூலம் பரணிடப்பட்டது. 2020-07-12 அன்று பார்க்கப்பட்டது.
2. ↑  தனி மற்றும் பயன்பாட்டு வேதியியல் அனைத்துலக ஒன்றியம். "Dobson unit *in atmospheric chemistry*". *Compendium of Chemical Terminology* Internet edition.
3. ↑  Staehelin, Johannes (2008). "Global atmospheric ozone monitoring". *WMO Bulletin* **57** (1). .
4. ↑  Farman, J. C.; Gardiner, B. G.; Shankin, J. D. (1985). "Large losses of total ozone in Antarctica reveal seasonal ClOx/NOx interaction". *Nature* **315** (16 May 1985): 207–210. doi:10.1038/315207a0. Bibcode: 1985Natur.315..207F.
5. ↑  Reid E. Basher (1982). "Units For Column Amounts of Ozone and Other Atmospheric Gases". *Quart. J. Royal Met. Soc.* **108** (456): 460–462. doi:10.1002/qj.49710845611.
**போண்டா** அல்லது **போண்டோ** மக்கள் என்பவர்கள் இந்தியாவில் ஒரிசா மாநிலத்தின் தென்மேற்குப் பகுதியில் 
மால்கான்கிரி மாவட்டத்தின் மலைப்பகுதிகளில் வாழும் பழங்குடி மக்கள். இப்பகுதி, ஒரிசா, சத்தீசுக்கர், ஆந்திரப் பிரதேசம் ஆகிய மூன்று மாநிலங்கள் கூடுமிடத்தில் உள்ளது. இவர்களில் இன்று ஏறத்தாழ 5000 பேர்கள்தான் இருக்கின்றனர் (1991 கணக்கெடுப்பின் படி). இவர்கள் முண்டா என்னும் ஆசுத்திரேலிய-ஆசிய குடும்பத்து மொழி பேசும் மக்கள் என்று அறிஞர்கள் கருதுகிறார்கள்.. இம்மக்கள் இந்தியாவின் தாழ்த்தப்பட்ட (scheduled tribe) இனங்களில் ஓரினமாக பதிவு செய்ய்ப்பட்டுள்ளனர். இவர்கள் *ரேமோ* (Remo) என்றும் அறியப்படுகின்றார்கள். இவர்கள் பேசும் போண்டா மொழியில் *ரேமோ* என்றால் மக்கள் என்று பொருள். இவர்களுக்கு வழங்கும் பிற பெயர்கள் போண்டோ, போண்டோ பொரா'சா (Bondo Poraja).

இவ்வினத்தவர் ஓரளவுக்கு ஆடை அணிகலன்கள் அணிகின்றனர். இவ்வின மக்களின் பெண்கள் தங்கள் கழுத்தில் மிகவும் தடிப்பான வெள்ளி வளையங்களை அணிகின்றனர். காதிலும், மூக்கிலும் பல இடங்களில் தோடு, வளையங்கள் அணிகின்றனர். சிறு குழந்தைகளும் மூக்கணிகள் அணிகின்றனர். போண்டா இன மக்களில் ஆண்களை விட பெண்களின் எண்ணிக்கை அதிகமாக உள்ளது.. இம்மக்கள் தங்கள் தலை முடியில் விளக்கெண்ணெய் தேய்த்துக்கொள்கிறார்கள். இவ் இனப் பெண்கள் தங்களைவிட 10-15 அகவை (வயது) குறைந்த ஆண்களை மணந்து கொள்கின்றனர். திருமணம் செய்துகொள்ளும் பொழுது பெண்ணுக்கு 20-25 அகவையும் ஆணுக்கு ஏறத்தாழ 10 அகவையும் இருக்கும்.

இவர்கள், அருகில் உள்ள ஊர்ப்புற சந்தைகளில் பண்டமாற்று முறையில் ("பின்னிமோய் புரோத்தா, 'binnimoy protha')பொருள்களைப் பரிமாறுகிறார்கள். இம்மக்கள் தாங்கள் வாழிடங்களில் சென்று காண்பது எளிதல்ல என்று சிலர் கருதுவதால், ஞாயிற்றுக் கிழமை சந்தைகளில் காண்பதே பெரும்பாலும் நிகழ்வதாகும்.

துணைநூல்கள்
-----------

1. 1 2  Official website of Malkangiri District, Orissa, India
2. ↑  Ethnologue report on the Bonda language
3. ↑

* Pancorbo, Luis (2008):"Bonda" en "Avatares. Viajes por la India de los dioses". pp. 147–167. Miraguano Ediciones, Madrid.

வெளி இணைப்புகள்
---------------

* ஆர். பி. மோகன்ட்டி (R.P. Mohanty) 2002 இல் எழுதிய கட்டுரை.
* சின்லுங் சின்லுங் - இந்திய பழங்குடி இனங்கள்
* ஈபுரு மொழியில். படத்தில் கையணி, விரலணிகள் காணலாம்
* *போண்டா மக்களைப் பற்றிய பிரெஞ்சு ஆவணப்படம்* - L'Inde Fantôme (Louis Malle, 1969) 6 - Les etrangers en Inde Part I - முதல் 20 நிமிடங்கள் போண்டா மக்களைப் பற்றியது
**போட்டிவிரிடீ** (*Potyviridae*) என்பன செடிகொடிகளைத் தாக்கும் தீநுண்மங்கள். இவை வளையக்கூடிய இழைபோன்ற கோல்வடிவத் நுண்ணுருவ தீநுண்மங்கள் பரணிடப்பட்டது 2008-09-06 at the வந்தவழி இயந்திரம் (flexuous filamentous rod-shaped particles). இவற்றின் மரபணுத் தொகுதியம் (genome) ஒற்றை ஆர்.என்.ஏ நேர்வகை ஆர்.என்.ஏ-க்களால் சூழப்பட்டவை. இவையும் காப்ஃசிட் (capsid) எனப்படும் ஒற்றை தீநுண்மத்தால் குறியூட்டிய (encoded) புரதத்தால் ஆன புற உறையால் சூழப்படவை. இவையெல்லாம் உருளை வடிவ புதைவுகள்  பரணிடப்பட்டது 2011-06-18 at the வந்தவழி இயந்திரம் (cylindrical inclusions) (‘pinwheels’ அல்லது முள்ளுருளி) எனப்படும் தீநுண்மப் புதைவுகளை ஏற்படுத்தத் தூண்டுகின்றன. இவை 70 கிலோடால்ட்டன் (kDa)அளவு கொண்ட, ஒற்றை தீநுண்ம மரபணு தொகுதியத்தியத்தில் இருந்து பெற்ற ஒற்றைப் புரதப் பொருளாகும் 

*சைட்டோமெகலோவைரசு* என்பதில் உள்ள **காப்ஃசிட்** (capsid) எனப்படும் தீநுண்மப் புரத உறையைப் படத்தில் காணலாம். சிவப்பு நிறத்தில் கோடுகளாக காட்டப்பட்டுளவை மரபணுத் தொகுதியம். சூழ்ந்துள்ள உறை காப்ஃசிட்
மூடுபடலப் புரதத்தில் உள்ள அமினோக் காடிகளின் வரிசையைப் பொருத்து, போட்டிவிரிடீ குடும்பம் ஆறு பேரினங்களாக பகுக்கப்படுகின்றது. பைமோவைரசு என்னும் தீநுண்மம் தவிர மற்றவை எல்லாம் ஒற்றை இழை நுண்மங்கள். ஆறு பேரினங்களாவன:

* பேரினம் *Potyvirus*; மாதிரி இனம்: *உருளைக்கிழங்கு தீநுண்மம் ஒய்*(Potato virus Y)
* பேரினம் *Rymovirus*; மாதிரி இனம்: *ரைகிராசு மொசெயிக் தீநுண்மம்* (Ryegrass mosaic virus)
* பேரினம் *Bymovirus*; மாதிரி இனம்: *பார்லி மஞ்சள் மொசெயிக் தீநுண்மம்*(Barley yellow mosaic virus)
* பேரினம் *Macluravirus*; மாதிரி இனம்: *மக்ளரா மொசெயிக் தீநுண்மம்* (Mclura mosaic virus)
* பேரினம் *Ipomovirus*; மாதிரி இனம்: *சக்கரைவள்ளிக் கிழங்கு புள்ளிநோய்த் தீநுண்மம்* (Sweet potato mild mottle virus)
* பேரினம் *Tritimovirus*; மாதிரி இனம்: *கோதுமை வரி மொசெயிக் தீநுண்மம்* (Wheat streak mosaic virus)

போட்டிவிரிடீ குடும்பத்துள் பெரிய பேரினம் போட்டிவைரசுகள் (போட்டி தீநுண்மங்கள்). இந்த பேரினத்தில் 100 உக்கும் கூடுதலானவை உள்ளன. இத்தீநுண்மங்கள் 720-850 நானோமீட்டர் நீளமுடையவை, இவை அபிடுகள் (aphids)வழி கடத்தப்படுகின்றன.

மக்ளராவைரசு என்னும் பேரினத்தில் உள்ள தீநுண்மங்கள் 650-675 நாமீ நீளம் கொண்டவை. இவையும் அபிடுகள் வழி கடத்தப்படுகின்றன.

ஐப்பொமோவைரசு என்னும் நீதுண்மம், வெள்ளை ஈ (whiteflies) என்பனவற்றால் கடத்தப்படுகின்றன. இவை பெரும்பாலும் 750-950 நாமீ நீளம் உடையவை.

டிரைட்டிமோவைரசு (Tritimovirus), ரைமோவைரசு (Rymovirus) ஆகியவை 680-750 நாமீ நீளம் உடையவை. இவை எரியோஃவைடிட் மைட் உயிரினங்கள் பரணிடப்பட்டது 2008-12-08 at the வந்தவழி இயந்திரம் (eriophydid mites) வழி கடத்தப்படுகின்றன.)

பைமோவைரசு (Bymovirus) மரபணு தொகுதியத்தில் இரண்டு நுண்மங்கள் உள்ளன (250, 550 நாமீ). இவை கைட்ரிட் காளான் (chytrid fungus)(*Polymyxa graminis*) வழி கடத்தப்படுகின்றன.

அடிக்குறிப்புகளும் மேற்கோள்களும்
--------------------------------

1. ↑  Description of Plant Viruses: Potyviridae family பரணிடப்பட்டது 2010-07-17 at the வந்தவழி இயந்திரம்
2. ↑  Description of Plant Viruses: Potyviridae family Figure பரணிடப்பட்டது 2010-11-04 at the வந்தவழி இயந்திரம்

வெளி இணைப்புகள்
---------------

* **Viralzone**: Potyviridae
கடற்கரையோர ஓடக் குட்டையில் கடல் சாமந்திகளுக்கிடையே இருப்பிடத்தை ஆக்கிரமித்துக்கொள்வதில் போட்டி 
**போட்டி** (*Competition*) என்பது இரண்டு உயிரினம் அல்லது இனங்கள் பாதிக்கப்படும் போது அவைகளுக்கிடையே நிகழும் இடைவினையாகும். இரு உயிரினம் பயன்படுத்தும் ஏதாவது ஒரு வளத்தில் (உணவு, நீர், இருப்பிடம் அல்லது எல்லைகள்) பற்றாக்குறை ஏற்படுதலே இப்போட்டி ஏற்படுவதற்கான முக்கியக் காரணியாகும்.. 
போட்டியானது ஒரே இனத்துக்குள்ளோ அல்லது இரு இனங்களுக்கிடையிலோ சூழலியலில் குறிப்பாக சமூக சூழலியலில் முக்கியமாக நிகழக்கூடும். சமுதாய கட்டமைப்பைப் பாதிக்கும் பல சிக்கலான, உயிரோட்டமான மற்றும் அபாயகரமான காரணிகளில் இதுவும் ஒன்றாகும். அதே இனத்தின் உறுப்பினர்கள் மத்தியில் போட்டியிடுவது *சிற்றினத்தமக்கிடை போட்டி* (intraspecific competition) என அழைக்கப்படுகிறது. பல்வேறு இனங்களின் தனி உயிரிகளுக்கிடையேயான போட்டி *இனங்களிடைப் போட்டியாக* (interspecific competition) அறியப்படுகிறது. போட்டியானது எப்போதும் வெளிப்படையாக நிகழ்வதில்லை; மறைமுகமாகவோ அல்லது நேரடியாகவோ இருக்கக்கூடும்.

மேற்கோள்கள்
-----------

1. ↑  Begon, M.; Harper, J. L.; Townsend, C. R. (1996) *Ecology: Individuals, populations and communities* Blackwell Science.
2. ↑  Sahney, S.; Benton, M.J.; Ferry, P.A. (2010). "Links between global taxonomic diversity, ecological diversity and the expansion of vertebrates on land". *Biology Letters* **6** (4): 544–547. doi:10.1098/rsbl.2009.1024. பப்மெட்:20106856. பப்மெட் சென்ட்ரல்:2936204. .

வெளியிணைப்புகள்
---------------

*
**போட்டாத்** (Botad) (குசராத்தி: બોટાદ) இந்தியா, குஜராத் மாநிலத்தின், போட்டாத் மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும். போட்டாத், அகமதாபாத்திலிருந்து 170 கி. மீ. தொலைவிலும், சுரேந்திரநகரிலிருந்து 90 கி. மீ. தொலைவிலும் அமைந்துள்ளது.
2011ஆம் ஆண்டு மக்கட்தொகை கணக்கெடுப்பின்படி, போட்டாத் நகர மக்கள் தொகை 1,30,302 ஆக உள்ளது.

சௌராஷ்டிர தீபகற்பத்திற்கு செல்லும் நுழைவு வாயிலாக போட்டாத் நகரம் அமைந்துள்ளது.

மக்கள் வகைப்பாடு
----------------

2011ஆம் ஆண்டு மக்கட்தொகை கணக்கெடுப்பின்படி, போட்டாத் நகர மக்கள் தொகை 1,30,302 (ஆண்கள் 67,778 மற்றும் பெண்கள் 62,524). எழுத்தறிவு பெற்றவர்கள் 94,563 (ஆண்கள் 53,275 மற்றும் பெண்கள் 41,288). எழுத்தறிவு விகிதம் 83.21% ஆகும். பாலின விகிதம் 1000 ஆண்களுக்கு 922 பெண்கள் என்ற அளவில் உள்ளனர். ஆறு வயதிற்குட்பட்ட குழந்தைகள் 16,654 ஆக உள்ளனர்.

பொருளாதாரம்
-----------

பருத்தி வேளாண்மை, வைரங்களுக்கு பட்டைத் தீட்டல் முக்கிய தொழில்களாகும்.

போக்குவரத்து வசதிகள்
--------------------

தொடருந்து இருப்புப் பாதைகள், சாலைகள் மாநிலத்தின் அனைத்து பகுதிகளையும் இணைக்கிறது.

மேற்கோள்கள்
-----------

1. ↑  Nikunj, Rojesara. "Botad According To Census-2011". Census2011. 28 November 2012 அன்று பார்க்கப்பட்டது.
2. ↑  Mandaliya, Reeten. "Railway Junction Timing". Reeten Mandaliya.
ஆனே ஆப்பில்பாம்**ஆனே ஆப்பில்பாம்** (Anne Elizabeth Applebaum 1964) என்பவர் அமெரிக்காவில் வெளிவரும் வாசிங்டன் போஸ்ட் என்ற செய்தித்தாளின் பத்தி எழுத்தாளர். நூலாசிரியர் மற்றும் வரலாற்றுப் பேராசிரியப் பெண்மணி ஆவார். இவர் புலிட்சர் பரிசு பெற்றவர். இலண்டன் பொருளியல் பள்ளியில் வருகைதரு பேராசிரியராக இருக்கிறார்.

பிறப்பும் படிப்பும்
-------------------

ஆனே ஆப்பில்பாம் வாசிங்டன் டி. சி. நகரில் பிறந்தார். முற்போக்கு யூதக் குடும்பத்தில் இவர் வளர்ந்தார்.
சிட்வெல் பிரண்ட்ஸ் பள்ளியில் படித்தபிறகு யேல் பல்கலைக் கழகத்தில் பட்டம் பெற்றார். இலண்டன் பொருளியல் பள்ளியில் பன்னாட்டு உறவு என்ற பிரிவில் முதுவர் பட்டம் பெற்றார். ஆக்சுபோர்டில் தூய அந்தோணி கல்லூரியில் படித்தார்.

எழுத்துப் பணிகள்
----------------

மேற்கோள்
--------

1. ↑  "காப்பகப்படுத்தப்பட்ட நகல்". 2015-01-07 அன்று மூலம் பரணிடப்பட்டது. 2017-07-09 அன்று பார்க்கப்பட்டது.
2. ↑  Levyyesterday, Gideon (2013-01-04). "Through a (communist) looking glass, then and now". *Haaretz.com*. 2017-04-03 அன்று பார்க்கப்பட்டது.
3. ↑  "Anne E. Applebaum to Wed in June". *த நியூயார்க் டைம்ஸ்*. December 8, 1991.. பார்த்த நாள்: 2008-04-23. "... is a summa cum laude graduate of Yale University, where she was elected to Phi Beta Kappa."
வங்காளதேசத்தில் டாக்கா மாவட்டத்தின் அமைவிடம்
**டாக்கா மாவட்டம்** (Dhaka District) (வங்காள மொழி: ঢাকা জেলা, தெற்காசியாவின் வங்காளதேச நாட்டின் தலைநகர் டாக்கா அமைந்ததும், வங்கதேசத்தின் அறுபத்தி நான்கு மாவட்டங்களில் ஒன்றாகும். இம்மாவட்டம் டாக்கா கோட்டத்தில் மத்திய வங்காள தேசத்தில் உள்ளது. வங்காள தேசத்தில் மக்கள் தொகை அடர்த்தி மிக்க மாவட்டம் ஆகும். இம்மாவட்டத்தின் நிர்வாகத் தலைமையிடம் டாக்கா நகரம் ஆகும். மெல்லிய பருத்தி நூலாலான மஸ்லின் துணிகளுக்கு டாக்கா பெயர் பெற்றது.

மக்கள் தொகையியல்
----------------

1463 சதுர கிலோ மீட்டர் பரப்பு கொண்ட டாக்கா மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 1,20,43,977 ஆக உள்ளது.  அதில் ஆண்கள் 65,55,792 ஆகவும், பெண்கள் 54,88,185 ஆகவும் உள்ளனர். பாலின விகிதம் 100 பெண்களுக்கு 119 ஆண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 8229 நபர்கள் வீதம் உள்ளனர். சராசரி எழுத்தறிவு 70.5% ஆக உள்ளது.

மாவட்ட நிர்வாகம்
----------------

 டாக்கா மாவட்டம்
டாக்கா மாவட்டத்தின் ஊரகப் பகுதியில் ஐந்து துணை மாவட்டங்கள், நகரப் பகுதிகளில் நாற்பத்தி ஒன்று துணை மாவட்டங்கள், எண்பத்தி ஆறு ஊராட்சி ஒன்றியங்கள், 1999 கிராமங்கள் மற்றும் ஒரு மாநகராட்சி கொண்டது. 92 தொகுதிகளைக் கொண்ட டாக்கா மாநகராட்சி உள்ளாட்சித் துறையில் செயல்படுகிறது.

நிலவியல்
--------

டாக்கா மாவட்டம் வடக்கில் காஜிப்பூர் மாவட்டம் மற்றும் தங்கையில் மாவட்டமும், தெற்கில் முன்ஷிகஞ்ச் மாவட்டம் மற்றும் இராஜ்பாரி மாவட்டமும், கிழக்கில் நாராயணன்கஞ்ச் மாவட்டமும், மேற்கில் மணிகஞ்ச் மாவட்டமும் எல்லைகளாகக் கொண்டது.

பத்மா ஆறு, தாலேஷ்வரி ஆறு, இச்சாமதி ஆறு, சீதாலட்சிய ஆறு, புரிகங்கா ஆறு மற்றும் பல சிறு ஆறுகள் டாக்கா மாவட்டத்தில் பாய்கிறது.
டாக்கா மாவட்டத்தின் ஆண்டு சராசரி மழைப் பொழிவு 1931 மில்லி மீட்டராகும். குறைந்த பட்ச வெப்பம் 11.5° செல்சியசாகவும்; அதிக பட்ச வெப்ப நிலை 34.5° செல்சியசாகவும் உள்ளது.

சமயம்
-----

டாக்கா மாவட்டத்தில் 12,000 பள்ளிவாசல்களும், 3012 இந்துக் கோயில்களும், 530 கிறித்தவ தேவாலயங்களும், 174 பௌத்த விகாரங்களும் உள்ளது.

பொருளாதாரம்
-----------

வங்காள தேசத்தின் பெரிய வணிக மையமாக டாக்கா விளங்குகிறது. பருத்தி துணி ஆலைகள், சணல் ஆலைகள் அதிகம் கொண்ட இம்மாவட்டம், பருத்தித் துணிகள் மற்றும் ஆயத்த ஆடைகளை வெளிநாடுகளுக்கு ஏற்றுமதி செய்கிறது.

மேற்கோள்கள்
-----------

விக்கிமீடியா பொதுவகத்தில்,  
 ***டாக்கா மாவட்டம்***   
என்பதின் ஊடகங்கள் உள்ளன. 


1. ↑  Molla, Md Tuhin (2012). "Dhaka District". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  சென்னைக்கு வந்த அரிய மஸ்லின் ஆடைகள்
3. ↑  "General Information". 2014-02-26 அன்று மூலம் பரணிடப்பட்டது. 2017-01-17 அன்று பார்க்கப்பட்டது.
4. ↑  General.pdf Community Report Dhaka Zila June 2012
5. ↑  "Dhaka". Encyclopædia Britannica. 2007-04-23 அன்று பார்க்கப்பட்டது.
**Gengavaram Falls** (மொக்கை ஓடை அருவி) இந்தியாவில் தமிழ்நாடு மாநிலத்தில் விழுப்புரம் மாவட்டத்தில், செஞ்சி அருகில் கெங்கவரம் எனும் ஊரில் அமைந்துள்ளது. இதன் சிறப்பு என்னவென்றால் விழுப்புரம் மாவட்டத்தில் உள்ள ஒரே ஓர் அருவி இந்த மொக்கை ஓடை அருவி தான்.

போக்குவரத்து வசதி
-----------------

செஞ்சியில் இருந்து பேருந்து வசதி உள்ளது. கெங்கவரம் ஏரிக்கரை பேருந்து நிறுத்தத்தில் இறங்கி ஓர் 800 மீட்டர் உள்ளே நடந்து சென்றால், மொக்கை ஓடை அருவிகள் உள்ள இடத்திற்கு செல்லலாம்.

வழித்தடம்
---------

இந்த அருவி, முதலில் பாக்கமலையில் (குளிர்சுனை ஓடை, மானிப்பாயை போன்ற இடங்களில்) உருவாகி பின்னர் பல கற்குவியல் (நாவாடை) பாறை இடுக்குகளில், மலைகளுக்கு இடையே வந்து, அடிமொக்கை என்ற ஒரு இடத்தை வந்து சேருகிறது. பின்னர் காடுகளுக்கிடையில் தோராயமாக 2 அல்லது 3 கிலோ மீட்டர் தொலைவிற்கு காட்டின் நடுவே மொக்கை ஓடை வருகிறது, பின்னர் பல்லாடேசன் (இங்கு பல மூங்கில் தோப்புகள் உள்ளது) என்ற இடத்தில் இருந்து ஒரே ஓடையில் பல சிற்றருவியாக மாறி, அடிவாரத்தை சென்றடைந்து, கெங்கவரம் ஏரி, தாண்டவசமுத்திரம் ஏரி போன்ற பல ஏரிகள் நிரம்பி வழிந்து பனைமலைப் பேட்டை ஏரி நிரம்பி கடைசியில் கடலில் கலக்கிறது.

பெயர்க் காரணம்
--------------

இந்த ஓடையின் அருகே மொக்கை என்று ஒரு மிகப்பெரிய பாறை உள்ளது, இதன் அருகே இவ்வருவி ஓடுகிறது. இவ்வருவி உள்ள ஊர் கங்கையின் வரம் கொண்ட ஊர் எக்காலத்திலும் முப்போகம் விளைச்சல் விளையும் ஊர் என்பதால் கெங்கையின் வரம் கொண்ட ஊர் என அழைக்கப்பட்டு, பிற்காலத்தில் கங்கைவரம் - கங்காவரம் என மருவி தற்போது கெங்கவரம் என பெயர் பெற்றுள்ளது.

மேற்கோள்கள்
-----------
**மொங்குபெத்தன்பட்டி** என்பது திண்டுக்கல் மாவட்டம், வேடசந்தூர் வட்டம், எ.சித்தூர் பஞ்சாயத்துக்குட்பட்ட பகுதியில் அமைந்துள்ள ஒரு சிறிய ஊர்.

மக்கள்
------

இந்த கிராமத்தில் சுமார் 150 குடும்பங்களும் 500-க்கும் மேற்பட்ட வாக்களர்களும் உள்ளனர். விவசாயமும், கால்நடை வளர்ப்பும் இவர்களது முக்கியப் பணியகும். ஆனால் சமீபத்திய வறட்சியும், வேலைவாய்ப்பின்மையும் இவர்களை பிழைப்பு தேடி வேறுபல ஊர்களுக்கு (திருப்பூர், திண்டுக்கல், கேரளா மற்றும் ஆந்திரா) இடம்பெயரச்செய்துள்ளன.

  

இவ்வாறு இடம்பெயர்ந்த மக்கள், வருடாவருடம் நடைபெறும் பொங்கல்விழா, மே மாதத்தில் நடைபெறும் விளையாட்டுவிழா, ஊர் திருவிழா மற்றும் இதர வீஷேசங்களுக்கு தவறாமல் வருவர்.

மகாத்மா மக்கள் நல மன்றம்
------------------------

பொதுமக்கள் மற்றும் மாணவ சமுதாயத்தினர் பயன்பெறும் வகையில் கல்வி, மருத்துவம், வேலைவாய்ப்பு, சுகாதாரம் மற்றும் அடிப்படைக்கட்டமைப்பு ஆகியவற்றில் தன்னிறைவு பெற்ற, மற்ற கிராமங்களுக்கு முன்னுதாரணமாக, இந்த கிராமத்தை விளங்கச் செய்ய வேண்டும் என்ற உயர்ந்ததொரு நோக்ககத்தில், இவ்வூரைச் சார்ந்த மாணவர்கள், இளைஞர்கள் மற்றும் பொதுமக்கள் ஆகியோர் சேர்ந்து **மகாத்மா மக்கள் நல மன்றம்** என்றதொரு எழுச்சிமிகு அமைப்பினை, 2010 ஜனவரி 14-ம் நாளில் (தை-1) நிறுவியுள்ளனர்.

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**ஆனைக்கோட்டை தொல்லியல் களம்** இலங்கையின் வடக்கே யாழ்ப்பாண நகருக்கு வடமேற்கே ஆறு மைல் தொலைவில் நாவாந்துறை கடற்பகுதிக்கு அண்மையில் அமைந்துள்ளது. இங்கு இரண்டு சதுர மைல் பரப்பில் ஆறு குடியிருப்பு மையங்களும், இரண்டு ஏக்கர் பரப்பில் பெருங்கற்கால ஈமச்சின்னங்களும் அடையாளங் காணப்பட்டுள்ளன.

1980களின் ஆரம்பத்தில் நடத்தப்பட்ட மேற்பரப்பு ஆய்வுகளின் போது கண்டுபிடிக்கப்பட்ட தொல்லியல் களங்களில் ஆனைக்கோட்டை தொல்லியல் களமும் ஒன்று. இங்கே காணப்பட்ட பெருங்கற்காலத் திட்டுக்கள் பல அயலில் உள்ள தாழ்வான பகுதிகளை நிரப்பி வீடமைக்கும் திட்டத்துக்காக மண் அள்ளப்பட்டதனால் குழப்பப்பட்டு இருந்தது.

பின்னர் யாழ்ப்பாணப் பல்கலைக்கழகத்தினால் வழங்கப்பட்ட ஆய்வுக்கொடை மூலம், அப்பல்கலைக்கழகத்தின் வராலாற்றுத் துறையினர் ஆனைக்கோட்டையில் அகழ்வாய்வுகளை மேற்கொண்டனர். பேராசிரியர். கா. இந்திரபாலா, பேராசிரியர் சி. க. சிற்றம்பலம், முனைவர். பொ. இரகுபதி ஆகியோர் பல்கலைக்கழக மாணவர்களின் உதவியுடன் இந்த ஆய்வுகளை நடத்தினர். இங்கே ஒரு அடக்கக் குழியும் பல தொல்பொருட்களும் கண்டுபிடிக்கப்பட்டன. அடக்கக் குழிக்குள் காணப்பட்ட எலும்புக்கூட்டின் மண்டையோட்டுக்கு அருகில் காணப்பட்ட மட்பாண்டம் ஒன்றில் காணப்பட்ட பொருட்களுள் "ஆனைக்கோட்டை முத்திரையும்" ஒன்று.

இவற்றையும் பார்க்க
------------------

* ஆனைக்கோட்டை முத்திரை

மேற்கோள்கள்
-----------

1. ↑  பொன்னம்பலம், இரகுபதி; *யாழ்ப்பாணத்தின் முற்காலக் குடியேற்றங்கள் - ஒரு தொல்லியல் ஆய்வு*, தில்லைமலர் இரகுபதி, சென்னை, 1987, பக் 66
2. ↑  இரகுபதி, பொ. 1987. பக் 117
**போட்டோர்** *(Pottore)* என்பது இந்தியாவின் கேரளா மாநிலத்தில் உள்ள திருச்சூர் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும். திருச்சூர் நகரிலிருந்து சுமார் 7 அல்லது 8 கிலோமீட்டர் தொலைவில் கோலாழி பஞ்சாயத்தின் ஒரு பகுதியாக போட்டோர் நகரம் அமைந்துள்ளது.

புவியியல் அமைப்பு
-----------------

10°34'25" வடக்கு, 76°12'25" கிழக்கு என்ற அடையாள ஆள்கூறுகளில் போட்டோர் நகரம் பரவியுள்ளது

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி போட்டோர் நகரத்தின் மக்கள் தொகை 8,210 ஆகும். இத்தொகையில் 49 சதவீதத்தினர் ஆண்கள் மற்றும் 51 சதவீதத்தினர் பெண்கள் ஆவர். சராசரியாக இந்த நகரத்தின் படிப்பறிவு 85% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 86% ஆகவும் பெண்களின் படிப்பறிவு சதவீதம் 84% ஆகவும் இருந்தது. போட்டோர் மக்கள் தொகையில் 10% எண்ணிக்கையினர் 6 வயதுக்கு உட்பட்டவர்கள் ஆவர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
கணிதத்தில், **நேர்மாறு** (*Inverse*) என்பது பெரும்பான்மையான இடங்களில் ஏதாவது ஒரு கருத்துக்கு எதிர்மாறான ஒன்றாகக் கருதப்படுகிறது. நேர்மாறு மற்றும் அதிலிருந்து பெறப்பட்ட கருத்துருக்களின் கணிதப் பயன்பாடுகள் கீழே கொடுக்கப்பட்டுள்ளன.

* நேர்மாறு உறுப்பு

*e* எனும் முற்றொருமை உறுப்பைக் கொண்ட ஈருறுப்புச் செயலி **\*** ஐப்பொறுத்து ஒரு உறுப்பு *x* ன் நேர்மாறு உறுப்பு *y* எனில், 

*x* \* *y* = *y* \* *x* = *e* ஆகும். 
* *x* ன் கூட்டல் நேர்மாறு: *-x*
* *x* ன் பெருக்கல் நேர்மாறு *x*–1*.*

* நேர்மாறுச் சார்பு

சார்புகளின் தொகுப்பு என்ற செயலைப் பொறுத்த நேர்மாறு உறுப்பு, தரப்பட்ட சார்பு தரும் மாற்றத்தைத் தலைகீழாக மாற்றும் சார்பாகும்:
*f*–1(*f*(*x*)) = *x*.
* ஒரு புள்ளியில் நேர்மாற்றம்

ஒரு வடிவவியல் உருமாற்றம்.
* வட்ட நேர்மாற்றம்

தளத்தில் வட்டத்தின் உட்புறம் வெளிப்புறமாகவும் வெளிப்புறம் உட்புறமாகவும் மாறும் ஒரு உருமாற்றம்.
* நேர்மாறு எல்லை (inverse limit)

நுண்புல இயற்கணிதத்தின் ஒரு கருத்து
* நேர்மாறு (தர்க்கம்) (inverse - logic)

**~*p* → ~*q*** என்பது ***p* → *q*** என்ற கூற்றின் நேர்மாறு.
* நேர்மாறு அணி

அணிப்பெருக்கல் செயலைப் பொறுத்த நேர்மாறு உறுப்பு.
* போலி நேர்மாறு (pseudoinverse):

நேர்மாறு அணியினைப் பொதுமைப்படுத்தல்;
* நேர்மாறு அல்லது எதிர் விகிதசமம் (inverse proportion):

**{\displaystyle y=k/x.}** என்ற சமன்பாட்டினை நிறைவு செய்யும் *x* மற்றும் *y* மாறிகளுக்கு இடையே உள்ள தொடர்பு.
* நேர்மாறு பார்ப்பமைவு (inverse Perspective )
* நேர்மாறு வளைய வடிவவியல் (Inversive ring geometry)
* நேர்மாறு அரைக்குலம்;
* அரைக்குலத்தின் ஒரு உறுப்பின் நேர்மாறு;
* நேர்மாறு அல்லது நேர்மாறு-வர்க்க விதி (Inverse-square law)

ஒரு விசையின் எண்ணளவையானது தூரத்தின் வர்க்கத்தின் எதிர் விகிதசமத்தில் இருக்கும்.
* நேர்மாறு அல்லது எதிர்மறைத் தொடர்பு (Inverse relation).
நியூ யார்க், மான்ஹட்டனிலுள்ள *மத்திய பூங்கா*. ஏனைய பல பூங்காக்களைப் போலவே இதுவும் நிலத்தோற்ரக்கலையில் ஒரு ஆக்கம் ஆகும்.
**நிலத்தோற்றக் கலை** (landscape architecture) என்பது, நிலத்தை வெளி (space) மற்றும் அதிலுள்ள பொருட்களோடு சேர்த்து, பாதுகாப்பான, செயற்திறன் கொண்ட, சுகாதாரமான, மனதுக்கு மகிழ்வு தரக்கூடிய முறையில் ஒழுங்கு படுத்துவது தொடர்பானதாகும் என்று கூறப்படுகின்றது. இது, கட்டிடங்கள், நில அமைப்பு, நீர், தாவரவகைகள் போன்றவற்றுக்கு இடையேயான தொடர்புகளை வடிவமைக்கும் கலையாகும். நிலத்தோற்றக் கலைஞர்களின் அமெரிக்க சமூகம் (American Society of Landscape Architects), நிலத்தோற்றக் கலை தொடர்பாகப் பின்வருமாறு விவரம் தரும்போது, இத் துறையானது, அயற்சூழல், நகரங்கள், பெருநகரங்கள், ஆகியவற்றின் சூழலை வடிவமைப்பதுடன், இதன் நோக்கம், காடு, வயல், ஆறு மற்றும் கடற்கரைகள் அடங்கிய இயற்கைச் சூழலைப் பாதுகாப்பது, அவற்றை மேலாண்மை செய்வது ஆகியவற்றையும் உள்ளடக்குவதாகக் கூறுகிறது. 

கட்டிடங்களைச் சுற்றியுள்ள நிலப்பகுதிகளைத் தாவரங்கள், நடைபாதைகள், நீர் அமைப்புக்கள் போன்றவற்றைப் பயன்படுத்தி வடிவமைப்பதுடன், பொதுச் சதுக்கங்கள், ஊடுபாதைகள், பூங்காக்கள், நெடுஞ்சாலையை அண்டிய சூழல்கள், ஆகியவற்றைக் கவர்ச்சிகரமாக ஆக்குவதிலும் நிலத்தோற்றக் கலை பெரும்பங்கு வகிக்கின்றது.
**பொட்டல நிலைமாற்றல்** (ஆங்கிலம்: *Packet Switching*) என்பது கணினி வலையமைப்புகளில் தரவுகளைப் பரிமாறுவதற்கு உதவும் வழியாகும். இந்த முறை மூலம் தரவுகளைப் பரிமாறுவதற்குப் பொட்டலங்கள் பயன்படுகின்றன. அதாவது, பொட்டல நிலைமாற்றலின்போது பரிமாறப்படும் தரவுகள் பொட்டலங்களாகப் (சிறு பகுதிகளாக) பிரித்து அனுப்பப்படும். பொட்டலம் என்பது சில அல்லது பல கூறுகளைக் கொண்ட சீரிய அமைப்பாகும். இந்த முறை மூலம் தரவுகளைப் பரிமாறுகையில் சமிக்ஞைகள் உருக்குலையாது பயணிக்கும். ஆனாலும் இணைய இணைப்பிலுள்ள கோளாறுகள் காரணமாகச் சில சந்தர்ப்பங்களில் பொட்டலங்கள் அனுப்பப்படாது விடலாம். இந்நிலை பொட்டல இழப்பு எனப்படும்.

வரலாறு
------

தரவுகளைச் சிறு பொட்டலங்களாகப் பிரித்து அனுப்பலாம் என்ற எண்ணக்கரு முதன்முதலாக 1960களின் முற்பகுதியில் போல் பாரன் என்ற விஞ்ஞானியால் முன்வைக்கப்பட்டது.

பின்னர், இலியோனாட் கிளின்ரொக் என்பவர் பொட்டல நிலைமாற்றல் சேவையைப் பயன்படுத்துவதற்கான இணைப்புத் தொகுப்பொன்றை அமைத்தார். இதனை அமைப்பதற்காக 1959ஆம் ஆண்டில் ஆய்வொன்றை ஆரம்பித்தார். இவர் இதற்காகவெனவே கலாநிதிப் பட்டத்தை 1962ஆம் ஆண்டில் பெற்றுக் கொண்டார் என்பதும் குறிப்பிடத்தக்கது. இவரே பொட்டல நிலைமாற்றல் சேவையின் தந்தை என அழைக்கப்படுகின்றார்.

வலையமைப்புகளில் பொட்டல நிலைமாற்றல்
----------------------------------

வலையமைப்புகளில் பாதைக் கொள்ளளவின் பயனை உச்ச அளவில் பெறுவதற்கும் தரவுகள் வலையமைப்பைக் கடப்பதற்கு எடுக்கும் நேரத்தைக் குறைப்பதற்கும் தொடர்பாடலின் உரன் உடைமையை அதிகரிப்பதற்கும் பொட்டல நிலைமாற்றல் சேவை பயன்படுத்தப்படுகின்றது.

பொட்டல நிலைமாற்றல் சேவையானது இணையத்திலும் பெரும்பாலான இடத்துரி வலையமைப்புகளிலும் பயன்படுத்தப்படுகின்றது. புதிய நகர்பேசித் தொழினுட்பங்களிலும் (உ-ம்: பொதுச் சிறு பொதி அலைச் சேவை) பொட்டல நிலைமாற்றல் சேவை பயன்படுத்தப்படுகின்றது.

மேற்கோள்கள்
-----------

1. ↑  தகவல் தேடலுக்கான இணையப் பயன்பாடு (தமிழில்)
[*தொடர்பிழந்த இணைப்பு*]
**கலகாரி திரைப்பட விழா** (*Kalakari Film Festival*) என்பது வளர்ந்து வரும் கலைஞர்கள் மற்றும் சிந்தனையாளர்களுக்கான ஓர் இந்திய நிகழ்வாகும். இந்த விருது நிகழ்ச்சியானது இந்திய துணைக் கண்டம் மற்றும் அதற்கு அப்பால் உள்ளவர்களின் திரைப்படம், இயங்குபடம், காட்சி விளைவுகள் மற்றும் புகைப்படம் எடுத்தல் பிரிவுகளில் வெளிப்படும் திறமைகளைப் பாராட்டுகிறது. இரிசி நிகம் நிறுவிய இந்த விருது வழங்கும் நிகழ்ச்சி உலகம் முழுவதும் உள்ள மாணவர்கள், தொழில் வல்லுநர்கள் மற்றும் புகைப்படக் கலைஞர்களுக்கும் பொதுவாகத் திறந்திருக்கும். மத்தியப் பிரதேசத்தின் தேவாசு நகரில் ஆண்டுதோறும் கலகாரி திரைப்பட விழா நடைபெறுகிறது.

மேற்கோள்கள்
-----------

1. ↑  "Kalakari Film Fest: Virtual event to promote Indian artists, filmmakers internationally". *Free Press Journal*.
2. ↑
3. ↑  "Kalakari Film Festival returns to theatres; To be organised in Dewas".
4. ↑  "Film festivals business regain after pandemic, Kalakari event to happen soon". *Zee News*. November 9, 2021.
5. ↑  "Rapid shift of showbiz happened during pandemic: Kalakari". *Zee News*. November 13, 2021.
6. ↑
**பத்தினியார் மகிலங்குளம்** (*Pathiniyar Mahilankulam*) இலங்கையின் வட மாகாணத்தில் வவுனியா மாவட்டத்தில் தாண்டிக்குளம் கிராம அலுவலர் பிரிவில் வவுனியா பிரதேச செயலர் பிரிவில் அமைந்துள்ள ஓர் ஊர் ஆகும்.

மக்கள்
------

2015 ஆம் ஆண்டுத் தரவுப்படி ஆண்கள் 259 பேரும் பெண்கள் 279 பேருமாகவும் சிறுவர்கள் 155 பேருமாக 161 குடும்பங்கள் உள்ளன. 3 பேர் விசேட தேவைகளுக்கு உட்பட்டவர்களும் உள்ளனர். இக் கிராமத்தில் பெரும்பாலானவர்கள் வேளாண்மையிலும் கால்நடை மேய்ப்பிலும் ஈடுபடுகின்றனர். இதைவிட அரசுப் பணியிலும் சிலர் பணியாற்றுகின்றனர். இக்கிராமத்தில் வேளாண்மையில் ஈடுபடுபவர்கள் இருந்தாலும் இக்கிராமத்தில் இவ்வசதிகள் இல்லை ஏனைய கிராமங்களிலேயே இவர்கள் சென்று வேளாண்மையில் ஈடுபடுகின்றனர்.

பொது வசதிகள்
------------

இவ்வூரில் உள்ளவர் அருகில் உள்ள தாண்டிக்குளம் பிரிமண்டு பாடசலையிலும் ஏனைய நகர்ப் பாடசலைகளிலும் கல்வி கற்கின்றனர். இவ்வூரில் பாடசாலைகள் இல்லை. இவ்வூரில் கமக்காரர் அமைப்பு, கிராம அபிவிருத்திச் சங்கம், மாதர் கிராம அபிவிருத்திச் சங்கம் ஆகிய அமைப்புக்கள் இயங்குகின்றன. இவ்வூரில் நொறுக்குத்தீனிச் தொழிற்சாலையும் அமைந்துள்ளது. இக்கிராமத்தில் பெரும்பாலானவர்களிடம் மலசலகூடம் உள்ளது. இக்கிராமத்தில் பொதுநோக்கு மண்டபமும் மயானமும் கோவில்களும் உள்ளன. இக்கிராமத்தில் மழைக்காலத்தில் நீர் வடிந்தோடாமையே பெரும் பிரச்சினையாக உள்ளது..

மேற்கோள்கள்
-----------

1. ↑  "Grama Niladhari Divisions - Vavuniya". Vavuniya Divisional Secretariat. 1 பெப்ரவரி 2012. 2016-03-05 அன்று மூலம் பரணிடப்பட்டது. 15 அக்டோபர் 2015 அன்று பார்க்கப்பட்டது.
2. ↑  "Vavuniya - Disaster Risk Reduction and Preparedness Plan" (PDF). UN-Habitat Sri Lanka. p. 91. 2016-03-05 அன்று மூலம் (PDF) பரணிடப்பட்டது. 2 அக்டோபர் 2015 அன்று பார்க்கப்பட்டது.
**பத்திரிகை தகவல் பணியகம்** (*Press Information Bureau* சுருக்கமாக:**PIB**),இந்திய அரசின் தகவல் மற்றும் ஒலிபரப்பு அமைச்சகத்தின் கீழ் செயல்படும் ஒரு ஒருங்கிணைப்பு முகமையாகும். இப்பணியகம் புது தில்லியில் உள்ள தேசிய ஊடக மையத்தில் செயல்படுகிறது.பத்திரிகை தகவல் பணியகம், இந்திய அரசு தொடர்பான செய்திகளை ஆங்கிலம் உள்ளிட்ட 14 இந்திய மொழிகளில் அச்சு, தொலைக்காட்சி மற்றும் மின்னணு ஊடகங்களிடம் பகிர்ந்து கொள்கிறது.

இதன் தலைமையகம் புது தில்லியில் உள்ளது. இது நாடு முழுவதும் 8 மண்டல அலுவலகங்களும், 34 கிளைகளும் கொண்டது.

இப்பணியகம் தற்போது 2500 செய்தி ஆசிரியர்கள், புகைப்படக்காரர்கள், அச்சு, வானொலி, தொலைக்காட்சி மற்றும் வலைத்தள தொழில்நுட்ப வல்லுநர்களைக் கொண்டுள்ளது.

2023ல் இந்திய அரசு அச்சு, காட்சி மற்றும் மின்னணு ஊடகங்களில் வரும் செய்திகளின் உண்மைத் தன்மையை கண்டறிய பத்திரிகை தகவல் பணியகத்திற்கு அதிகாரம் வழங்கியுள்ளது.

இதனையும் காண்க
--------------

* தகவல் மற்றும் ஒளிபரப்பு அமைச்சகம், இந்தியா
* பிரசார் பாரதி
* இந்தியப் பத்திரிகை ஆசிரியர்கள் சங்கம்
* இந்தியப் பத்திரிகையாளர் மன்றம்

மேற்கோள்கள்
-----------

1. ↑  "Satyendra Prakash named new PIB DG". *PIB*. .
2. ↑  "PIB Home Page". PIB official Portal.
3. ↑  "Sonia, PM to launch Rs 60 cr media centre". *The Hindustan Times*. 24 August 2013. .
4. ↑  "About PIB". PIB Mumbai official Portal.

வெளி இணைப்புகள்
---------------

* பத்திரிகை தகவல் பணியகத்தின் இணையதளம்
* History of PIB
**கலகலப்பு 2** (About this soundஒலிப்பு (உதவி·தகவல்)) (Kalakalappu 2), சுந்தர் சி. இயக்கத்தில், குஷ்பூவின் தயாரிப்பில் வெளியாகி இருக்கும் தமிழ்த்திரைப்படம். ஜீவா, ஜெய், நிக்கி கல்ரானி மற்றும் காத்ரீன் திரீசா ஆகியோர் முன்னணிப் பாத்திரங்களில் நடித்துள்ளனர். இத்திரைப்படம் ஹிப்ஹாப் தமிழாவின் இசையிலும், = [[யு. கே. செந்தில் குமாரின் ஒளிப்பதிவிலும், என். பி. சிறீகாந்த் படத்தொகுப்பிலும் இத்திரைப்படம் 2018இல் திரையரங்குகளில் வெளியாகியுள்ளது.

நடிப்பு
-------

* ஜீவா - சீனுவாக
* நிக்கி கல்ரானி - ஐஸ்வர்யாவாக
* ஜெய் - ரகுவாக
* சிவா - கணேஷாக
* காத்ரீன் திரீசா - ஹேமாவாக
* நந்திதா
* ராதாரவி
* மதுசூதன் ராவ்
* சதீஷ்
* ரோபோ சங்கர்
* இராம்தாஸ்
* இராஜேந்திரன்
* விடிவி கணேஷ்
* வையாபுரி
* மனோபாலா
* சிங்கம்புலி
* சிங்கமுத்து
* சந்தான பாரதி
* விச்சு விஸ்வநாத்
* தளபதி தினேஷ்
* காஜல் பசுபதி
* ஜார்ஜ் மர்யன்

கதை
---

தன் குடும்பத்துடன் தமிழ்நாட்டில் வாழும் ஜெய், காசி - வாரணாசியில் இருக்கும் தன் குடும்பச்சொத்தை மீட்கச் செல்கின்றார்.</ref>  பரணிடப்பட்டது 2018-02-10 at the வந்தவழி இயந்திரம்</ref> காசி - வாரணாசியில் அவருடைய குடும்பத்திற்குச் சொந்தமான வீட்டில் வாழும் ஜீவா, தன் சகோதரியின் திருமணம் முடியும் வரை அந்த அந்த வீட்டை விட்டுச்செல்லமல் ஏமாற்றுகின்றான். சிவா இவர்களிடம் இருந்து பணத்தை திருடுகிறார். அதே வேளையில் அரசியல்வாதி ஒருவரின் கமுக்கமான விவரங்களைக் கொண்ட ஒரு மடிக்கணிப்பொறி ஒரு மிரட்டல் பேர்வழியிடம் சிக்குகிறது. அந்த மிரட்டல் பேர்வழி காசியில் இருந்து தமிழ்நாட்டு அரசியல்வாதியை மிரட்டுகின்றான். அந்த இரு இளைஞர்களும் எப்படி அரசியல் மிரட்டல் பேர்வழியுடன் தொடர்பு படுத்தப்படுகின்றனர்? என்னும் கதையுடன், இன்னும் பல நகைச்சுவைக் கிளைக்கதைகளும் திருப்பங்களும் கலந்து கலகலப்பு இத்திரைப்படம் உருவாகியுள்ளது.

இசை
---

இத்திரைப்படத்திற்கு ஹிப்ஹாப் தமிழா இசை, பின்னணி இசைப் பணிகளை மேற்கோண்டுள்ளார். இப்படத்தின் ராகேஷ், சரவெடி சரண், ஹிப்ஹாப் தமிழா, மோகன் ராஜன் ஆகியோர் எழுதியுள்ளார்.

சான்றுகள்
---------

1. ↑
2. ↑
3. ↑
4. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *கலகலப்பு 2*
ஒரு செய்யுளில் ஒன்றுக்கு மேற்பட்ட அடிகளின் இறுதி எழுத்து அல்லது இறுதிச் சொல் ஒத்து வரும்போது அது **இயைபுத் தொடை** என்று கூறப்படுகின்றது. ஒரே அடியில் உள்ள சீர்களின் இறுதி எழுத்துக்கள் ஒன்றி வந்தாலும், அடியின் இறுதிச் சொல்லும் அவ்வடியில் வரும் சீர்களின் சொற்கள் ஒன்றி வந்தாலும் அது இயைபுத் தொடையேயாகும். இதன் படி ஒரு செய்யுளில் இயைபுத் தொடை நான்கு வகையில் அமைய முடியும்.

1. ஒன்றுக்கு மேற்பட்ட அடிகளின் இறுதி எழுத்துக்கள் ஒன்றுதல்.
2. ஒன்றுக்கு மேற்பட்ட அடிகளின் இறுதிச் சொற்கள் ஒன்றுதல்.
3. ஒரு அடியிலுள்ள ஒன்றுக்கு மேற்பட்ட சீர்களின் இறுதி எழுத்துக்கள் ஒன்றுதல்.
4. ஒரு அடியில் வரும் இறுதிச் சொல் அந்த அடியில் வரும் இன்னொரு சீரிலாவது ஒன்றி வருதல்.

எடுத்துக்காட்டுகள்
------------------

*ஐந்து கரத்தனை ஆனை முகத்தனை*
*இந்தின் இளம்பிறை போலும் எயிற்றனை*
*நந்தி மகன்தனை ஞானக் கொழுந்தினை*
*புந்தியில் வைத்தடி போற்றுகின் றேனே*
மேற்கண்ட பாடலிலே முதல் மூன்று அடிகளிலும் வரும் இறுதி எழுத்துக்கள் (னை) ஒன்றி இருப்பதனால் இது ஓர் இயைபுத் தொடை கொண்ட பாடலாகும். இது தவிர முதலாம், மூன்றாம் அடிகளில், இறுதி எழுத்துடன் அதே அடியிலுள்ள வேறு சீர்களின் இறுதி எழுத்துக்களும் ஒன்றுவதால் இது அந்த வகையிலும் கூட இயைபுத் தொடை கொண்ட ஒரு பாடலாக அமைகின்றது. 

*நந்த வனத்தி லோர் ஆண்டி - அவன்*
*நாலாறு மாதமாய் குயவனை வேண்டி*
*கொண்டு வந்தா னொரு தோண்டி - அதை*
*கூத்தாடிக் கூத்தாடிப் போட்டுடைத் தாண்டி*

  


| * பா
* உ
* தொ
தொடைகளும் விகற்பங்களும் |
| --- |
| தொடைகள் | மோனை  **·**  எதுகை  **·**  இயைபு  **·**  முரண்  **·**  அளபெடை  **·**  அந்தாதி  **·**  இரட்டைத்தொடை  **·**  செந்தொடை |
| தொடை விகற்பங்கள் | அடி  **·**  இணை  **·**  பொழிப்பு  **·**  ஒரூஉ  **·**  கூழை  **·**  மேற்கதுவாய்  **·**  கீழ்க்கதுவாய்  **·**  முற்று |
இந்து மத தொன்மைவியல் படி வாயு பகவான் என்பவர் காற்றின் அதிபதியாவார். வாயு பகவானுக்கும் அஞ்சனை என்று பெண்ணிற்கும் பிறந்தவராக ஆஞ்சநேயர் அறியப்படுகிறார்.

பதினெட்டு புராணங்களில் வாயு பகவானின் வாயு புராணமும் அடங்குகிறது. இருந்தும் சிவ புராணம் பதினெட்டு புராணங்களில் ஒன்றா என்ற சிறு ஐயப்பாடு உள்ளது.

வாயு புராணம்
------------

வாயு புராணம் பூர்வ பாகம், உத்தர பாகம் என்று இரண்டு பெரும் பிரிவுகளைக் கொண்டது. மேலும் நூற்றிப் பன்னிரெண்டு (112) அத்தியாயங்களேயும், இருபத்து நான்காயிரம்(24,000) ஸ்லோகங்களையும் உள்ளடக்கியது. இது வாயுபகவானால் கூறப்பட்டதால் வாயு புராணம் என அழைக்கப்படுகிறது.

வாயு மைந்தன்
------------

அஸ்தினாபுரத்தின் அரசனான தசரத மன்னன் தனக்கு குழந்தை பேறு வேண்டி யாகம் செய்தார். அந்த யாகத்தில் கிடைத்த பிரசாதத்தினை மனைவிகளுக்குப் பகிர்ந்தளிக்கும் பொழுது, கௌசல்யாவின் பங்கிலிருந்து சிறிய அளவினை கழுகொன்று எடுத்து சென்றது. அது குழந்தை வரம் வேண்டி தவமிருந்த அஞ்சலையிடம் சேர்ப்பித்து. இதற்கு காரணமான வாயு பகவானின் அருளால் பிறந்தமையால் "ஆஞ்சிநேயரை" வாயு மைந்தன் என்று குறிப்பிடுகிறார்கள்.

பீமன்
-----

மகாபாரத இதிகாசத்தி்ல் வருகின்ற பஞ்ச பாண்வர்களில் பீமன் குந்திக்கும் வாயு பகவானுக்கும் பிறந்தவர்.
**மாலிப்டினம் குறைபாடு** (*Molybdenum deficiency*) என்பது உணவில் மாலிப்டினம் போதிய அளவில் எடுத்துக் கொள்ளாததால் ஏற்படும் மருத்துவ விளைவுகளைக் குறிக்கிறது.

நமது உடலில் நடைபெறும் உடற்செயலியலில் மாலிப்டினத்தின் தேவையானது ஒப்பீட்டளவில் மிகச்சிறியதாகும். இயற்கையில் இது நிகழ்வதற்கான வாய்ப்புகள் குறைவு. இருப்பினும், ஊட்டச்சத்துப் பொருட்களைப் பெறுபவர்களுக்கு இக்குறை ஏற்படலாம்.

அறிகுறிகள்
----------

மனித மாலிப்டினம் குறைபாடு பற்றிய விளக்கங்கள் குறைவாகவே உள்ளன. நீண்ட காலமாகப் ஊட்டச்சத்துப் பொருட்களைப் பெறுபவர் 'மாலிப்டினம் குறைபாட்டிற்கு உள்ளாகிறார். இதன் அறிகுறியாக மெத்தியோனைன் நிர்வகித்தல் பாதிக்கப்படுவதால், இரத்தத்தில் அதிக அளவில் மெத்தியோனின், குறைந்த அளவில் யூரிக் அமிலம் மற்றும் சிறுநீரில் யூரிக் அமிலம் மற்றும் சல்பேட் செறிவு குறைந்து காணப்படுவது அறிகுறியாக உள்ளது. நோயாளி மனக் கலக்கங்களால் "கோமா" நிலைக்குத் தள்ளப்படலாம். சல்பைட் ஆக்ஸிடேசு (ஒரு மாலிப்டோஎன்சைம்) குறைபாட்டின் விளைவாக ஏற்படும் மரபணு நோயால் பாதிக்கப்பட்டவர்கள் பிளாஸ்மா அதிகரிப்பும் மற்றும் சிறுநீர் சல்பைட், சல்பேட், தையோசல்பேட், எஸ்-சல்போசிஸ்டிடின் மற்றும் டாவுரின் ஆகியவை அடங்கும். இதன் விளைவாக வலிப்புத் தாக்கங்கள், மற்றும் மூளைச் சிதைவு/புண்கள்; இடம்பெயர்ந்த லென்ஸ்வில்லைகள்; மற்றும் சிறு வயதிலேயே மரணம் ஏற்படுதல்.

சிகிச்சை
--------

ஒரு நாளைக்கு 300 எம்.சி.ஜி அம்மோனியம் மாலிப்டேட் எடுத்துக்கொள்ளுதல் "பெறப்பட்ட மாலிப்டினம் குறைபாட்டை" மீட்டெடுக்கப் பயன்படுகிறது.[3]

மேலும் காண்க
------------

* மாலிப்டினம் கோஃபாக்டர் குறைபாடு

மேற்கோள்கள்
-----------

1. 1 2  "Molybdenum". *Linus Pauling Institute*. Oregon State University. 2008-11-29 அன்று பார்க்கப்பட்டது.
2. ↑  "Molybdenum: an essential trace element". *Nutrition in Clinical Practice* **8** (6): 277–81. December 1993. doi:10.1177/0115426593008006277. பப்மெட்:8302261. .
3. ↑  Johnson, Larry E. (October 2018). "Molybdenum: Mineral Deficiency and Toxicity". *Merck Manual Professional*. Merck Sharp & Dohme Corp. 2008-11-29 அன்று பார்க்கப்பட்டது.
**இரா. இராமநாதன்** (*R. Ramanathan*) என்பவர் (பிறப்பு 1948 - இறப்பு 3 டிசம்பர் 2019) திராவிட முன்னேற்றக் கழகத்தைச் சேர்ந்த புதுச்சேரியைச் சேர்ந்த ஒரு இந்திய அரசியல்வாதி ஆவார். இவர் புதுச்சேரி சட்டமன்றத்தின் சட்டமன்ற உறுப்பினராக இரண்டு முறைத் தேர்ந்தெடுக்கப்பட்டார்.

சுயசரிதை
--------

இராமநாதன் 1985இல் குருவிநத்தம் சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டார். இவர் மீண்டும் 1990இல் இந்தத் தொகுதியிலிருந்து தேர்ந்தெடுக்கப்பட்டார். இவர் ரா. ராதாகிருஷ்ணனின் தந்தை ஆவார். இராதாகிருஷ்ணன் புதுச்சேரி சட்டமன்றத்தின் சட்டமன்ற உறுப்பினராகவும் மக்களவை உறுப்பினராகவும் இருந்துள்ளார்.

இராமநாதன் தனது 71 வயதில் 3 டிசம்பர் 2019 அன்று மாரடைப்பால் இறந்தார்.

மேற்கோள்கள்
-----------

1. ↑  "Pondicherry Assembly Election Results in 1985". *www.elections.in*. 3 November 2019 அன்று பார்க்கப்பட்டது.
2. ↑  "Pondicherry Assembly Election Results in 1990". *www.elections.in*. 3 November 2019 அன்று பார்க்கப்பட்டது.
3. ↑  "Former DMK MLA dead". *The Hindu*. 4 December 2019. 4 December 2019 அன்று பார்க்கப்பட்டது.
4. ↑  "Former MLA passes away". *United News of India*. 3 December 2019. 4 December 2019 அன்று பார்க்கப்பட்டது.
**பொங்கும் தமிழமுது**  (சில தரவுகளில் **பொங்கும் தமிழமுதம்** என்று குறிப்பிடப்பட்டுள்ளது) 1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இது தமிழீழ மாணவர் பேரவையின் சார்பில் வெளியானது. இதன் ஆசிரியர் இரா. கபிலன் ஆவார். ஈழத் தமிழர்களின் பிரச்சனைகளை விளக்குக்கியும் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

இது போராட்ட உணர்வைக் காட்டும் சித்திரங்களை அட்டையில் வெளியிட்டு, அவற்றுக்கு ஏற்ற உணர்ச்சி செறிந்த கவிதைகளை வெளியிட்டது. உலக நாடுகளில் நிகழ்ந்த விடுதலைப் போராட்டங்கள், மாணவர் போராட்டங்கள் பற்றிய கட்டுரைகளும், தமிழ் ஈழச் செய்திகளும் இதில் இடம் பெற்றன. 

இந்த இதழில் தமிழ்நாட்டுக் கவிஞர்கள், படைப்பாளிகளின் கவிதைகள், கதைகளை ஒவ்வொரு இதழிலும் வெளியிட்டது. கவிஞர்கள் மு. மேத்தா, வைரமுத்து, இன்குலாப், நா. காமராசன், குருவிக்கரம்பை சண்முகம், செவ்வண்ணன் மற்றும் இளம் கவிஞர்கள் பலர் உணர்ச்சியூட்டும் கவிதைகள் எழுதினர்.

எழுத்தாளர்களைப் செவ்விகண்டு பல்வேறு சிக்கல்கள் குறித்தும் அவர்களது கருத்துக்களை தமிழமுது வெளியிட்டுள்ளது. இவ் வகையில், ஜெயகாந்தன், அசோகமித்திரன், கண. முத்தையா, பாலகுமாரன், ராஜம் கிருஷ்ணன், தா. பாண்டியன், பரீக்க்ஷாஞாநி முதலியவர்களின் செவ்விகள் வெளியாகியுள்ளன. கேள்வி—பதில் பகுதி மூலம் பல விதமான ஐயங்களுக்கும், வினாக்களுக்கும் விளக்கம் அளிக்கப்பட்டது.

சோவியத் எழுத்தாளர் பரீஸ் வலிலியேவ் எழுதிய, விடுதலைப் போராட்டத்தில் ஈடுபட்ட வீர மங்கையரின் அனுபவங்களைச் சித்திரிக்கும், சுவையான புதினம் *அதிகாலையின் அமைதியில்!* தொடர்கதையாக வெளி வந்தது.

குறிப்புகள்
-----------

1. ↑
2. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 278–280. 13 நவம்பர் 2021 அன்று பார்க்கப்பட்டது.
சியாயேசியம்,12 தந்திகளுள்ளது
**சியாயேசியம்** (Gayageum) என்பது கொரிய இனத்தின் தொன்மை வாய்ந்த கம்பி இசைக்கருவியாகும். அது, வடகிழக்குச் சீனாவின் ஜிலின் மாநிலத்தில் யெபியென் கொரிய இனத் தன்னாட்சி வட்டாரத்தில் இசைக்கப்பட்டு வரும் மரபிசைக்கருவியாகும். சீனாவிம் பாரம்பரியமிக்க ஹென் இனத்தவரின் குச்சங்(Guzheng) என்னும் இசைக்கருவியைப் போன்ற வடிவம் உடையது. கி.பி. 500-ஆம் நூற்றாண்டுக்கு முன்பிருந்தே இசைக்கப்பட்டு வரும் இசைக்கருவியாகும். பண்டைய கொரிய நாடான சியாயேசின் நாட்டு மன்னர் குச்சன் வடிவத்தில் ஒரு வகை நரம்பிசைக் கருவியைத் தயாரித்தார். 1500 ஆண்டு வரலாறுடைய இக்கருவி *சியாயேசின்* என்ற பெயரால் கொரிய இனமக்களால் அழைக்கப்படுகிறது.

மேம்பாடு
--------

பண்டைகாலத்தில் சியாயேசின் மிக அரிதாகவே பயன்படுத்தப்பட்டு வந்தது. இதனுடைய ஓசையும் மிக தணிவாகவே ஒலித்தது. பின்னர் கொரிய இன மக்களால் படிப்படியாக மேம்படுத்தப்பட்டு வந்து,, இறுதியில் தேசிய இனத் தனிச்சிறப்பியல்பு வாய்ந்த தரமான சியாயேசியம் என்னும் தற்கால இசைக்கருவியானது.சீன மக்கள் குடியரசு நிறுவப்பட்ட பின், இவ்விசைக்கருவி மேலும் மேம்பட்டது. 18 அல்லது 21 தந்திகள் வரை கொண்ட சியாயேசின் இசைக்கருவிகள் தயாரிக்கப்பட்டுள்ளன.

இசைக்கும் முறை
--------------

12 தந்திகளுள்ள ஒரு சியாயேசியம் இசைக்கருவியை இசைக்கும் ஒரு இசைவல்லுநர்
சியாயேசின் இசைக்கருவியின் ஒலி இனிமையானது. இவ்விசைக்கருவியை மீட்டும் போது, இடது கையால் தந்திகளை வருடி, வலது கையால் இசையின் அளவை நிர்ணயிக்கலாம். இவ்விசைக்கருவி, இரு குரல் இசை அல்லது கூட்டுக்குரலிசையில் பயன்படுத்தப்பகிறது. மக்களின் மகிழ்ச்சி, கோபம், துயரம் உள்ளிட்ட வேறுபட்ட உணர்ச்சிகளை இவ்விசைக்கருவி மூலம் வெளிப்படுத்தலாம். குறிப்பாக, மகிழ்ச்சிகரமான நாட்டுப்புற இசைப் படைப்புகளை இயக்குவதற்கு இவ்விசைக்கருவி தகுந்தது. முன்பு, இவ்விசைக்கருவியை இயக்குப்பவர்களில் பெரும்பாலோர் ஆண்களாகவே இருந்தனர் ஆனால், இவ்விசைக்கருவி, கொரிய இன மக்களின் பாரம்பரிய இசைக்கருவிகளில் ஒன்றாக மாறியுள்ளதால், பெண்களும் அதிகம் இசைக்கின்றனர்.

கூட்டிசை
--------

சியாயேசின் முக்கியமாக கூட்டிசைப் பாடல்களைப் பாடுவதற்குப் பயன்படுத்தப்படுகிறாது. பாரம்பரியமிக்க தேசிய இன இசைக் குழுவில் இதனைப் பயன்படுவதுண்டு. இவ்விசைக்கருவியை மீட்டும் போது, தேசிய இன ஆடை அணிந்த பத்துக்கும் அதிகமான கொரிய இன மகளிர் மேடையில் ஒரு வரிசையாக இருந்து, சியாயேசினின் பின் பகுதியைத் தரையில் வைத்து, அதன் முற்பகுதியை தமது கால் முழங்காலில் சாய்த்து வைத்து, இடது கையால் தந்தியை வருடி, வலது கையால் இசை அளவை நிர்ணயித்து, இசை இயக்குவதோடு, பாடலும் பாடுவர். அப்போது, இசைக்கருவியின் இனிமையான ஒலியும் பாடலொலியும் இணைந்து ரசிகர்களை மகிழ்விக்கும்.

மேற்கோள்
--------

* பரணிடப்பட்டது 2016-03-04 at the வந்தவழி இயந்திரம்